ศบค.เผยพบผู้ติดเชื้อ “โควิด” รายใหม่ 67 คน ในประเทศ 58-ต่างประเทศ 9
ศบค.เผยพบผู้ติดเชื้อ "โควิด" รายใหม่ 67 คน ในประเทศ 58-ต่างประเทศ 9 
24 ธ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดในประเทศวันนี้(24ธ.ค.63)ว่า พบผู้ติดเชื้อรายใหม่ 67 ราย โดยเป็นผู้ติดเชื้อในประเทศ 58 ราย ผู้เดินทางจากต่างประเทศแต่ไม่เข้าสถานที่กักกัน 1 ราย และ ผู้ที่เดินทางมาจากต่างประเทศที่เข้าสถานกักกันที่รัฐจัดให้ (Quarantine Facilities) 8 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 5,829 ราย เป็นผู้ป่วยที่ติดเชื้อภายในประเทศ 3,895 ราย และเป็นผู้ติดเชื้อในกลุ่มแรงงานต่างด้าว 1,273 ราย ส่วนผู้เดินทางมาจากต่างประเทศ 1,934 ราย
ส่วนผู้ป่วยรักษาหายแล้วอีก 217 ราย รวมเป็น 4,116 ราย ยังมีผู้ป่วยรักษาตัวอยู่ในโรงพยาบาล 1,653 ราย ยอดผู้เสียชีวิตสะสมคงที่ 60 ราย
 